Aplankykite parodą **„Visi į Piliakalnį! Biržėnų kasdienybė ir šventės“**

 ir sudalyvaukite smagioje viktorinoje!



1. 1931 m. birželio mėn. 28 d. „Biržų žiniose“ buvo rašoma „*Sveikiname Vyriausybės, Narsiosios kariuomemenės atstovus, aukštus svečius ir dalyvius, atvykusius į Biržus, į*

 Pabaikite sakinį, į kokias iškilmes Biržuose 1931 m. birželio mėnesį rinkosi svečiai?

1. 1931 m. istorinės reikšmės iškilmėse Biržuose dalyvvo Lietuvos Vyriausybės atstovai -„*ministeriai“*. Ne visi jie užėmė „ministerių“ kėdes tais metais, kai kurie buvo ministrais kitose vyriausybėse. Išvardinkite Nepriklausomos Lietuvos vyriausybių ministrus, kurie dalyvavo minėtose iškilmėse Biržuose?
2. Svarbiu informacijos šaltiniu yra laikoma asmens biografija. Kunigaikščio Jonušo Radvilos biografiją galima bandyti rekonstruoti iš prof. J. Yčo pasakytos kalbos minėtose iškilmėse. Užrašykite svarbiausias kunigaikščio asmens portreto detales, minimas profesoriaus.
3. LR Seimas 2021 metus paskelbė **Lietuvai pagražinti draugijos** (LPD) 100-mečio metais. Išvardinkite, kokius projektus **Lietuvai pagražinti draugijos** Biržų skyriaus nariai pirmosios Lietuvos Respublikos metais įgyvendino Biržų piliakalnyje.
4. Vienas paslaptingas piliakalnio objektas visada ypatingai traukė biržiečius. Vaikams tai buvo smagi, nors pavojinga, žaidimų vieta, suaugusiems – romantiška vieta fotografijai… Koks tai buvo objektas?
5. 1928 m., minint Lietuvos Nepriklausomybės 10-ies metų jubiliejų, greta pilies rūmų griuvėsių buvo pastatyta dengta estrada, kurioje vykdavo koncertai ir vaidinimai. Ką šalia estrados 1931 m. pastatė Binė Kacas?
6. Kas buvo pavaizduota Piliakalnyje buvusio vasaros teatro scenos uždangoje, kas tą vaizdą nutapė?
7. Bir­žė­nai prisimena, kad svarbiausios „*gra­žiai de­ko­ruo­tos ir iliu­mi­nuo­tos*“ iškilmės Biržų Piliakalnyje sutraukdavo tūks­tan­ti­nes mi­nias. Išvardinkite keletą Biržų miesto įstaigų ir oraganizacijų, kurios dažniausiai organizavo šventes, linksminosi ir pramogavo Pi­lia­kal­ny­je.
8. Biržų piliavietė tarpukariu buvo traukos objektas ne tik švenčių metu, čia po darbų ir šventadieniais smagių užsiėmimų rasdavo daugelis biržiečių. Kokios to meto pramogos ir užsiėmimai Jus atviliotų į pilies teritoriją ir šalia pilies šiandien?
9. Trys pilies rūmų arkadoje ypatingai gerbtinų asmenybių biustai yra svarbiausi šios parodos eksponatai. **Vienu sakiniu** užrašykite, kas sieja šiuos tris portretinius biustus, pateikdami apie juos kuo daugiau informacijos.
10. **Pabūkite miesto architektais**!

Pirmosios Lietuvos valstybės ministrų – brolių Jono ir Martyno Yčų – skulptūrinius biustus Martyno Yčo sūnus Martynas užsakė kaip dovaną Biržų miestui, taip norėdamas juos pagerbti, išsaugoti atminimą. Jau daugiau nei du dešimtmečius skulptūros laikinai glaudžiasi Muziejuje, bet nė vienam architektui dar nepavyko rasti joms garbingos vietos miesto erdvėse.

**Patarkite, kuri vieta Biržuose būtų tinkamiausia šioms asmenybėms pagerbti? O kur matytumėte kunigaikščio Jonušo Radvilos paminklą?**

Apie Biržų pilies istoriją pirmosios Lietuvos Respublikos laikotarpiu daug sužinome iš fotografijų, saugomų ir eksponuojamų Biržų krašto muziejuje „Sėla“. Svarbiausios to laikmečio Biržų pilies akimirkos buvo įamžintos Petro Ločerio, kitų biržiečių fotografijose. Dalis jų yra pateikiama virtualioje parodoje „Biržų piliavietė tarpukariu“.

<https://www.limis.lt/virtualios-parodos/-/virtualExhibitions/view/27045150?s_tab=&listDisplayMode=detailed&backUrl=&page=1>